नई दिल्ली । देशक 78% लोक मानय छथि जे आबयवला एक साल में महंगाई आर बढ़त । केवल 5. 5% लोकक कहलक जेएक साल मे महंगाई कम हेबाक उम्मीद छनि । 16. 5% लोकक लागय छनि जे महंगाई जस कए तस रहत, नहि घटत आ नहिए बढ़त। ई नतीजा भारतीय रिजर्व बैंक (आरबीआई) क तरफ सँ कराओल गेल कन्ज्यूमर कान्फिडेंस सर्वे स निकलल अछि । आरबीआई मई मे ई सर्वे करेने छल जेकर रिजल्ट एखन आएल अछि । देशक अर्थव्यवस्था पर देशवासी सबकए विचार जानय लेल 6 टा मेट्रो शहर मे ई सर्वे कराओल गेल छल - दिल्ली, मुम्बई, बेंगलुरू, चेन्नई, कोलकाता आ हैदराबाद। सर्वे मे लोक सबसँ 4 टा पैमाना पर विचार लेल गेल - रोजगार, महंगाई, आय आ खर्च । लोक सबसँ एहि सब मुद्दा पर वर्तमान आ भविष्य के स्थिति पर प्रश्न पूछल गेल।
 सर्वे में शामिल 50. 8% लोक सबहक आस छनि जे एक साल मे आय बढ़त । 38. 9% लोक सबहक एहन कोनो उम्मीद नहिं छनि । ओहिठाम 10. 3% लोकक कहनाम छनि जे एक साल मे आय मे कमी आबि सकैत अछि ।
 84. 8% लोक कहलथि जे अगिला साल धरि हुनक खर्च में बढ़ोतरी हेतन्हि । 12. 8% लोक कहय छथि खर्च एहिना रहतन्हि । खाली 2. 4% लोक सबहक कहनाय छनि जे खर्च मे कमी आबि सकैत अछि।
 49. 5% लोक कहय छथि जे एक साल मे रोजगार बेहतर होएत । 25% लोकक अनुसार रोजगारक हालात खराब होएत । 25. 5% लोक कए लागय छनि रोजगार क एहने स्थिति रहत ।
 सर्वे मे शामिल 49. 5% लोक अगिला साल धरि सामान्य आर्थिक स्थिति मे बढ़ोत्तरीक आस लगेने छथि । 22. 7% लोकक माननाई छनि जे सामान्य आर्थिक स्थिति मे कोनों बदलाव नहि होएत । 